CELEX: 62008TN0373
Language: sk
Date: 2008-09-03 00:00:00
Title: Vec T-373/08: Žaloba podaná 3. septembra 2008 – Nuova Agricast/Komisia

8.11.2008   
            
            
               SK
            
            
               Úradný vestník Európskej únie
            
            
               C 285/50
            
         Žaloba podaná 3. septembra 2008 – Nuova Agricast/Komisia
   (Vec T-373/08)
   (2008/C 285/90)
   Jazyk konania: taliančina
   Účastníci konania
   
      Žalobkyňa: Nuova Agricast Srl (Cerignola, Taliansko) (v zastúpení: M. A. Calabrese, avvocato)
   
      Žalovaná: Komisia Európskych spoločenstiev
   Návrhy žalobkyne
   Žalobkyňa navrhuje, aby Súd prvého stupňa uložil žalovanej povinnosť zaplatiť:
   
               —
            
            
               sumu 1 447 249 eur alebo inú vyššiu alebo nižšiu sumu, ktorá bude určená v priebehu konania ako náhrada škody v dôsledku nižších príjmov v rámci konania podniku dosiahnutých v hospodárskom roku ukončenom 30. júna 2003, v porovnaní s príjmami, ktoré by mohla dosiahnuť, ak by sa dokončil investičný program, s valorizáciou od 1. júla 2003 do vydania rozsudku, a
            
         
               —
            
            
               sumu 1 432 407 eur alebo inú vyššiu alebo nižšiu sumu, ktorá bude určená v priebehu konania ako náhrada škody v dôsledku nižších príjmov v rámci konania podniku dosiahnutých v hospodárskom roku ukončenom 30. júna 2004, v porovnaní s príjmami, ktoré by mohla dosiahnuť, ak by sa dokončil investičný program, s valorizáciou od 1. júla 2004 do vydania rozsudku, a
            
         
               —
            
            
               sumu 2 009 197 eur alebo inú vyššiu alebo nižšiu sumu, ktorá bude určená v priebehu konania ako náhrada škody v dôsledku nižších príjmov v rámci konania podniku dosiahnutých v hospodárskom roku ukončenom 30. júna 2005, v porovnaní s príjmami, ktoré by mohla dosiahnuť, ak by sa dokončil investičný program, s valorizáciou od 1. júla 2005 do vydania rozsudku, a
            
         
               —
            
            
               sumu 1 830 564 eur alebo inú vyššiu alebo nižšiu sumu, ktorá bude určená v priebehu konania ako náhrada škody v dôsledku nižších príjmov v rámci konania podniku dosiahnutých v hospodárskom roku ukončenom 30. júna 2006, v porovnaní s príjmami, ktoré by mohla dosiahnuť, ak by sa dokončil investičný program, s valorizáciou od 1. júla 2006 do vydania rozsudku, a
            
         
               —
            
            
               sumu 1 947 081 eur alebo inú vyššiu alebo nižšiu sumu, ktorá bude určená v priebehu konania ako náhrada škody v dôsledku nižších príjmov v rámci konania podniku dosiahnutých v hospodárskom roku ukončenom 30. júna 2007, v porovnaní s príjmami, ktoré by mohla dosiahnuť, ak by sa dokončil investičný program, s valorizáciou od 1. júla 2007 do vydania rozsudku, a
            
         
               —
            
            
               úroky z takto valorizovaných súm, ktoré sa vypočítajú od vydania rozsudku do úplného zaplatenia, vo výške stanovenej ECB pre hlavné refinančné operácie, zvýšené o percentuálne body, o ktorých sa Súd prvého stupňa bude domnievať, že sú spravodlivé, a ktorých počet podľa žalobkyne nemôže byť nižší ako dva, a
            
         
               —
            
            
               trovy konania, vrátane trov konania vynaložených za CTP v roku 2008.
            
         Žalobné dôvody a hlavné tvrdenia
   Táto žaloba predstavuje prirodzené pokračovanie žaloby vo veci T-362/05, v ktorej žalobkyňa okrem iného navrhla, aby bola Komisii uložená povinnosť nahradiť ušlý zisk, predstavovaný rozdielom medzi príjmami v rámci konania podniku vykázanými v rámci účtovných uzávierok k 30. júnu 2003 a ďalej k 30. júnu roku 2004, 2005, 2006 a 2007, a príslušnými príjmami v rámci konania podniku, ktoré by sa dosiahli, ak by naplánovaná investícia bola uskutočnená.
   Touto žalobou žalobkyňa vytýka Komisii rovnaké (alebo takmer rovnaké) dôvody nezákonnosti, ktoré už boli uvedené v žalobe vo veci T-362/05. Tiež vytýkané skutočnosti, čo sa týka aktov a správania žalovanej, sú rovnaké ako tie, ktoré boli uvedené v tejto žalobe, ale zohľadňujú rozhodnutie Súdneho dvora Európskych spoločenstiev uvedené v rozsudku z 15. apríla 2008 vo veci C-390/06 P, Nuova Agricast/Komisia.